《戏赠蜀僧清鉴》
宋代·范浚

西川有一鉴子，非铜非铁非铅。不假江心百鍊，自然本体精坚。

从来无台可安，莹磨拂拭都捐。历历森罗万象，岂分胡汉蚩妍。

旁人不敢穷窥，照渠肝胆悬悬。东来吴越万里，依旧虚明湛然。

识者知为法宝，不识酬之几钱。泥尘埋没不得，光透三千大千。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。